Заняткі харэаграфіяй у гімназіі заўсёды былі папулярнымі сярод вучняў усіх узростаў. Творчыя настаўнікі Казак Юлія Іванаўна і Шаціла Юлія Аляксееўна не проста выкладаюць гэты прадмет, а шукаюць нестандартныя, цікавыя для вучняў формы навучання. Адметнай рысай дзейнасці харэаграфічных калектываў “Аверс”, “Аксаміт” з’яўляецца захаванне лепшых народных харэаграфічных традыцый беларускай культуры, якія дапаўняюцца спартыўнымі танцамі. Такі незвычайны сінтэз кірункаў дазволіў ансамблю “Аверс” у міжнародным фестывалі–конкурсе “Прыбалтыйская восень” у дзвюх намінацыях “Сучасны танец” і “Народны танец. Стылізацыя” атрымаць дыпломы І ступені. На рахунку гэтага калектыву – дыплом І ступені чэмпіянату Беларусі па сучаснай харэаграфіі “Адкрыты кубак Беларусі па чырлідынгу 2016”. Не ўступае “Аверсу” і харэаграфічны ансамбль “Аксаміт”, які прадставіў горад Барысаў на міжнародным танцавальным фестывалі “Dance Expo 2016” і атрымаў дыплом ІІІ ступені. Харэаграфічныя ансамблі “Аверс”, “Дарлінг” , “Аксаміт “ маюць яшчэ дыплом I ступені і два дыпломы II ступені ў адкрытым фестывалі-конкурсе харэаграфічнага мастацтва “Танцавальны серпанцін”.